Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: az 1989. évi XXXI. törvény hatálybalépése (1989. október 23.) után indult eljárásokra terjed ki. Az ezen idõpontot megelõzõen keletkezett sérelmet tartalmazó panaszok aránya csökkenõ tendenciát mutat, de még 2002-ben is 18 panaszt
Paragraph Index: 23

az 1989. évi XXXI. törvény hatálybalépése (1989. október 23.) után indult eljárásokra terjed ki. Az ezen idõpontot megelõzõen keletkezett sérelmet tartalmazó panaszok aránya csökkenõ tendenciát mutat, de még 2002-ben is 18 panaszt kellett elutasítani ilyen okból. Ugyancsak idõbeli korlátot jelent, hogy az országgyûlési biztoshoz a – jogorvoslati eljárás lefolytatása után meghozott – másodfokú határozat kézhezvételét követõ egy éven belül lehet fordulni. Ez az egyéves határidõ megegyezik a közigazgatási eljárásban általánosságban elfogadott azon idõtartammal, amely alatt a hatóságoknak módjuk van a határozatuk megváltoztatására. Az elõzõ évekhez képest valamelyest csökkent az egyéves határidõn túl benyújtott panaszok aránya; a 2001. évi 2,8%-hoz képest csupán 1,9% volt az elmúlt évben. Elõfordul, hogy a panaszos kérelmének elutasítása után ismételten beadvánnyal fordul az országgyûlési biztoshoz. Az ilyen panaszt ismételten alaposan megvizsgáljuk, s ha az abban foglalt esetleges új körülmények indokolják, akár vizsgálat elrendelésére is sor kerülhet, vagy ha azok sem alapozzák meg az országgyûlési biztos eljárási jogosultságát, errõl tájékoztatjuk a panaszost. A változatlan tartalommal benyújtott, érdemben új tényt, adatot nem tartalmazó beadványt az országgyûlési biztos az Obtv. l9. § (2) bekezdése alapján elutasítja. Hangsúlyozni kívánom, hogy ezen okra hivatkozással csak az országgyûlési biztos utasít el panaszt, miután azt maga, vagy közvetlen munkatársa ismételten áttekintette. Az ezen okra hivatkozással elutasított panaszok száma, illetve aránya csökkenõ tendenciát mutat; míg 1999-ben 7,06%, 2000-ben 6,73%, 2001-ben 6%, 2002-ben csupán 3% volt. Sajnos változatlanul vannak olyan – gyakran beteg emberek –, akik rendszeresen ismétlik esetenként több évtizedes, vélt vagy valós sérelmüket. Csak többszöri elutasítás után kerülhet arra sor, hogy az ismételt panaszt – miután errõl a panaszost elõzetesen tájékoztattuk – érdemi vizsgálat nélkül irattárba helyezzük. Természetesen hivatalunkba is nyújtanak be fiktív néven panaszt, s az is elõfordul, hogy a panaszt olyan személy nyújtja be, aki az Obtv. 16. § (1) bekezdése értelmében nem tekinthetõ „érintett”-nek. Az Obtv. 19. § (2) bekezdése lehetõvé teszi, hogy az országgyûlési biztos a nem jogosult által, vagy a névtelenül benyújtott panaszt ezen a címen elutasítsa. Az ilyen okból elutasított panaszok aránya viszonylag alacsony, általában évente 0,5% körül mozog, ennyi volt 2002-ben is. A nem jogosult vagy ismeretlen személyek által benyújtott panaszok nem minden esetben kerülnek elutasításra. Ha ugyanis a beadvány tartalma alapján felmerül az alkotmányos jogokkal kapcsolatos visszásság gyanúja, a „nem jogosult”-at felhívjuk arra, hogy csatoljon meghatalmazást, vagy az érintettet tájékoztassa arról, hogy hozzánk fordulhat. Mind a jogosulatlan, mind az ismeretlen személytõl származó beadvány esetén mód van arra, hogy alkotmányos jogokkal kapcsolatos visszásság gyanújának megállapításakor az országgyûlési biztos – az Obtv. 17. § (2) bekezdésében kapott felhatalmazás alapján – annak megszüntetése érdekében hivatalból eljárjon. Különösen azokban az esetekben él az országgyûlési biztos a hivatalból való eljárás indításának lehetõségével, ha felmerül annak a gyanúja, hogy azért nem fedi fel a panaszos a kilétét, mert kiszolgáltatott helyzetben van, vagy ilyen helyzetben (büntetésvégrehajtási intézetben, nevelõotthonban, szociális otthonban) élõk sérelmeirõl ad számot. Szerencsére nem sok ilyen beadvánnyal találkozunk. 2.4. A panasz tartalmának érdemi vizsgálata utáni elutasítások Az elõzõekben vázolt, formálisnak tekinthetõ okok miatt utasítottuk el az elmúlt évben is a panaszok nagy részét, csaknem 85%-át, azaz a 4 324 elutasított panaszból 3 657-et. Az elõzetes szûrés után fennmaradó 667 panasz elutasítására azért került sor, mert a beadvány vagy a beszerzett iratok tartalmának vizsgálata alapján az volt megállapítható, hogy a bejelentés nyilvánvalóan alaptalan, a vélt vagy valós sérelem nem hozható összefüggésbe alkotmányos joggal, illetve fennáll ugyan az alkotmányos joggal kapcsolatos visszásság, de az olyan csekély jelentõségû, hogy nem indokolt az országgyûlési biztos fellépése. Ezen okból 2002-ben kevesebb esetben került sor elutasításra, mint az elõzõ évben; az elutasítási okok között az aránya alig haladja meg a 15%-ot, ez 2001-ben csaknem 18% volt. A nyilvánvalóan alaptalan panasz elutasítására az Obtv. már hivatkozott 19. § (2) bekezdése ad lehetõséget az országgyûlési biztosnak. Az ombudsmani gyakorlatban nem csupán akkor tekintjük a panaszt nyilvánvalóan alaptalannak, ha annak tartalma szándékosan félrevezetõ, vagy a leírt tények bizonyíthatóan nem felelnek meg a valóságnak, hanem akkor is, ha a leírt – egyébként valós – tények, a jogi okfejtés és a vélt vagy valós sérelem között nincs összefüggés, vagy az nem úgy áll fenn, ahogy a panaszos levezette, illetve a panaszos okfejtése téves jogszabály értelmezésen alapul. Elõfordul, hogy a panaszost a hatóság eljárása során valóban sérelem érte, azonban ha ez a sérelme nem hozható összefüggésbe alkotmányos joggal, az országgyûlési biztos nem járhat el. Az alkotmányos jogokat az országgyûlési biztosok tágan értelmezik, mert nem csupán a Magyar Köztársaság Alkotmányában pontosan megfogalmazott jogokat tekintik ilyennek, hanem a Magyarországot kötelezõ nemzetközi dokumentumokban rögzített jogokat, illetve a társadalmi, gazdasági és politikai rend alapelveibõl származó jogosultságokat is. Az ily módon értelmezett alkotmányos jogok meghatározásakor az országgyûlési biztosok figyelemmel vannak az Alkotmánybíróság és az Európa Tanács egyes intézményeinek állásfoglalására, iránymutatására is. Az elmúlt évben is elõfordult, hogy az országgyûlési biztos megállapította ugyan, hogy a hatóság az eljárása során megsértette a panaszos alkotmányos jogait, azonban – a sérelem csekély jelentõsége miatt – nem tartotta szükségesnek a teljes körû vizsgálat lefolytatását. Erre az Obtv. 17. § (2) bekezdésében megfogalmazott okra való hivatkozással 2002-ben csupán 11 panaszt utasított el az állampolgári jogok országgyûlési biztosa vagy általános helyettese. Az országgyûlési biztosok csak akkor minõsítik az alkotmányos jogokkal kapcsolatos visszásságot csekély jelentõségûnek, ha a hatóság eljárása alkotmányossági szempontból kifogásolható volt, de nem akadályozta meg végleg a panaszost alkotmányos jogainak érvényesítésében, illetve az érdemi döntés nem idézett elõ alkotmányos visszásságot és az eljárás vagy döntés önmagában sem okozott súlyos méltánytalanságot. 2.5. A panasz elutasításának formája E fejezetben annak a 4 324 panasznak a sorsát vázoltuk, amelyek a 2002-ben elbírált 5 153-ból az eljárás elsõ vagy második fázisában befejezõdtek, azaz amelyek az országgyûlési biztosok hatáskörének hiányában vagy más eljárási akadály miatt nem kerültek további vizsgálatra. Az elutasított 4 324 panaszon kívül további 318 panasz esetében az érdemi vizsgálat megkezdése elõtt, vagy a vizsgálat közben szûnt meg az eljárás. Erre sor kerülhet azért, mert a névtelen beadványra (27 panasz) nem tudunk kinek válaszolni. Elõfordult sajnos az is, hogy az eljárás során a panaszos haláláról szereztünk tudomást (5 esetben). 91 esetben a panaszos visszavonta a kérelmét arra való tekintettel, hogy például a sérelme idõközben megoldódott. 23 panaszos ügyében függesztette fel az országgyûlési biztos az eljárást vagy a vizsgálatot. A fennmaradó 488 panaszt az országgyûlési biztos vagy általános helyettese részletesen vizsgálta és megállapításait jelentésben rögzítette. A vizsgálat sem tárt fel alkotmányos visszásságot 82 panaszos ügyében. 27 esetben a panaszt a vizsgálat során orvosolták, 4 esetben pedig orvosolhatatlannak minõsült. Elõfordul, hogy azonos vagy hasonló tárgyban több panaszt nyújtanak be, ilyenkor – ha a konkrét panasz ügyében nem kell intézkedést tenni, mert a visszásság kiküszöbölése iránt már más ügyben ajánlással élt az országgyûlési biztos, esetleg annak megoldása is folyamatban van – az országgyûlési biztos a más ügyben készült jelentés megküldésével fejezi be a vizsgálatát. Erre 2002-ben 93 alkalommal került sor. 50 panasz esetében az országgyûlési biztos nem élt ajánlással, csak felhívta az érintett szerv figyelmét a követendõ eljárásra vagy az alkotmányos visszásság bekövetkezésének veszélyére. 232 panasz vizsgálatát fejezte be az országgyûlési biztos vagy általános helyettese úgy, hogy az ügyben egy vagy több ajánlással élt. Az országgyûlési biztos vagy általános helyettese által vizsgált ügyeket, a megtett intézkedéseket és azok sorsát a jelentés további fejezeteiben tárgyaljuk. A 4 324 elutasított panasz nagy részében, 92,5%-ában (4 003 panasz) levélben tájékoztattuk a panaszost az elutasításról. Ezekben a levelekben nemcsak az elutasítás okát jelöltük meg, azaz azt, hogy az országgyûlési biztos miért nem járhat el az ügyben, hanem nagy súlyt fektettünk a panaszos meggyõzésére és tájékoztatására is. A tájékoztatás esetenként nem csupán arra terjed ki, hogy a panaszosnak milyen lehetõsége van vélt vagy valós sérelme orvoslására, hanem az ügyben alkalmazható anyagi vagy eljárási szabályokra is felhívjuk a figyelmet. Szem elõtt tartjuk azonban, hogy a panaszos egyoldalú elõadása alapján ne foglaljunk állást konkrét jogkérdésben, megalapozatlanul ne késztessük a panaszost arra, hogy meggondolatlanul bíróság elõtti jogvitába bonyolódjon. A részletes tájékoztatást csak a több alkalommal, változatlan tartalommal benyújtott panasz esetén mellõzzük. 303 panasz esetében (az elutasított panaszok 7%-ában) megállapítottuk ugyan az országgyûlési biztos eljárási jogosultságának hiányát, azonban az iratokból megállapítható volt, hogy az ügy elbírálása mely szerv hatáskörébe tartozott, ezért a beadványt – a panaszos egyidejû értesítése mellett – az eljárásra hatáskörrel és illetékességgel rendelkezõ szervhez áttettük. Gyakori, hogy áttétel esetén az eljáró szervet felkérjük arra, hogy eljárásának eredményérõl, a megtett intézkedésérõl hivatalunkat is tájékoztassa. Viszonylag csekély azon panaszoknak a száma (2002-ben 18 volt), amikor jelentéssel utasítjuk el a panaszt, részletes érdemi vizsgálat nélkül. Erre általában akkor kerül sor, ha a rendelkezésre álló iratokból megállapítható, hogy az ügyben nem sértették meg a panaszos alkotmányos jogait, azaz nincs alkotmányos visszásság.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes